text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: التبذير في ميزانية الدولة
text.text_idx: #000005
text.text: الرئيسيةثقافةفنأيام قرطاج السينمائية JCC في دولة الوصاية
text.text_idx: #000006
text.text: أيام قرطاج السينمائية JCC في دولة الوصاية
text.text_idx: #000007
text.text: مجلة القومية التونسية
text.text_idx: #000008
text.text: عقلية التقليد و المظاهر :
text.text_idx: #000009
text.text: “ثلاثة مليارات” حجم الفلوس الي رصدتها وزارة الثقافة لمصاريف و نفاقات أيام قرطاج السينمائية لهذا العام 2017،، 3 مليارات تصرفو على الزينة و التحضيرات و البريستيج و المظاهر و السجاد الأحمر..
text.text_idx: #000010
text.text: باش تظهر تونس في صورة مزيانة تعجب الناظرين، طبعا كيف ما يعملو الدول المتقدمة في مهرجاناتهم السينيمائية. و كأن لسان قول وزارة الثقافة “ما تقولوش الي احنا شوية و الا ما نفهموش في السينما، و نعرفو نعملو كالدول المتقدمة! ” في المظاهر طبعا، على خاطر الأفلام كالعادة المستوى متاعها ضحل للغاية و تحديدا الي تهمنا الأفلام التونسية الي لا علاقة بالتونسي و مشاكل التونسي. و ماتنجمش ترتقي لمجرد منافسة الأفلام الأجنبية، و لا قدر المهرجان منذ عقود على خلق روح منافسة تخلي السينمائي التونسي باش يبدع و يطور من أسلوبه و يخرج من الجبة الفرانكفونية للتعبير على واقعنا التونسي.
text.text_idx: #000011
text.text: فالمسألة محصورة في عقلية التقليد لمظاهر مهرجان دون الرقي بالمحتوى و قيمة الأفلام.
text.text_idx: #000012
text.text: زيادة على مصاريف المهرجان يلزم نقولو الي حتى المليارات الي تصرفت على انتاج الأفلام، الي عطاتها وزارة الثقافة لمنتجي الأفلام في إطار دعم الإنتاج الفني في تونس و الي أغلبها إذا موش كلها هي تمويلات فرنسية للأفلام.
text.text_idx: #000013
text.text: و تزيدها اك الفلوس الي قاعدة تتصرف كل عام على المسرح و المهرجانات و الموسيقى و الإنتاج الفني بأنواعه، و ما يتبع الدعم هذا من تجاوزات في اختيار شكون باش تدعمو الوزارة، على أي مقياس تختار و بأي شروط و هذا ما يحل باب للمحابات و الفساد .
text.text_idx: #000014
text.text: يعني في بلاد تعيش أزمات متاع فلاحة و إقتصاد و شح موارد مائية و أزمة قيم و مبادئ و غياب الإرادة ، في بلاد يعشق شعبها الركشة و ينفر من النشاط و الجهد و العمل و أزمة سياسية و أمنية ... نلقوا وزارة الثقافة تصرف فلوسها على دعم فنون ماهيش مساهمة في الرقي بوعي و تفكير التونسي أو حتى بعث روح التحدي الي يدفعو للنشاط و يخلي عندو طموح.
text.text_idx: #000015
text.text: الدولة التونسية كيف تمول النشاط العام للمواطن كان ثقافي أو رياضي أو غيره و تفرض عليه رقابة و تتحكم فيه، باش تولي في حكم الوصي على المجالات هذه.
text.text_idx: #000017
text.text: وصاية تعطل الفن التونسي على نقد ذاتو و إصلاح أخطائه و التعويل على نفسو في عوض الاعتماد الدائم على وصاية الدولة .
text.text_idx: #000018
text.text: الرؤية القومية التونسية :
text.text_idx: #000020
text.text: القومية التونسية ترى أن المجال الفني و الثقافي و حتى الرياضي يعني كل المجالات الي يظهر فيها إبداع الأمة التونسية هي من مسؤولية الأمة يقومو بيها أفراد و جماعات بما يعبر على شخصية التونسي و وعي الأمة بذاتها و دورها في الحياة.
text.text_idx: #000021
text.text: بينما دور الدول يلزم يكون محصور في سن القوانين و مراقبة احترام القانون و ماتكونش الدولة عائق قدام الابداع. و باعد سيبو ينشط و يتحرك بحرية في كل مجالات الابداع و الانتاج بالشكل الي يشوفوه التوانسا مناسب.
text.text_idx: #000022
text.text: فالفن و الثقافة و الرياضة و الفكر موش من مهمة الدولة و لا هي وصية عليه بل هذا دور الأمة .
text.text_idx: #000023
text.text: هذا ما يعني أن وزارة الثقافة و وزارة الرياضة تعتبر ادارات زايدة بموظفيها و كراهبها و ميزانياتها الكبيرة الي يلزم نحطوها في المشاريع الاستراتيجية الكبرى و على إصلاح البنية التحتية و تربية الجيل الجيد و على قوة الدولة و تنظيم مؤسساتها، المجالات الي لا الشعب و لا الجمعيات تنجم تخدم عليها.
text.text_idx: #000024
text.text: ضَحضاح: الشعر الشعبي التونسي كنز غير موثق
text.text_idx: #000026
text.text: توانسا عبر التاريخ
text.text_idx: #000027
text.text: علي الدوعاجي (1909-1949) : ” الشعب يعمل ونحن نغني له “
text.text_idx: #000028
text.text: مدينة الثقافة أم قبر الثقافة و تبذير أموال الشعب
text.text_idx: #000029
text.text: لا تعليقات بعد على “أيام قرطاج السينمائية JCC في دولة الوصاية”
text.text_idx: #000030
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000037